**Ministru kabineta rīkojuma projekta “Par apropriācijas pārdali”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Nepieciešamība steidzami nodrošināt papildu valsts budžeta līdzekļu piešķiršanu:(1) biedrībai “Latvijas Olimpiskā komiteja” (turpmāk – LOK), lai segtu izdevumus, kas saistīti ar Latvijas vīriešu basketbola izlases sagatavošanos un dalību 2016.gada Vasaras Olimpisko spēļu kvalifikācijas turnīrā; Latvijas delegācijas dalību 2016.gada Vasaras Olimpiskajās spēlēs dalībnieku vakcinācijai pret A un B hepatītu; Sporta likumā noteiktā kārtībā atzīto individuālo olimpisko sporta veidu sporta federāciju izdevumu daļēju kompensēšanu saistībā ar sportistu dalību 2016.gada Vasaras Olimpisko spēļu kvalifikācijas sacensībās; (2) biedrībai “Latvijas Paralimpiskā komiteja” (turpmāk – LPK), lai segtu izdevumus, kas saistīti ar Latvijas delegācijas dalību 2016.gada Vasaras Paralimpiskajās spēlēs dalībnieku vakcinācijai pret A un B hepatītu; paralimpiskās iejādes sacensību zirga transportēšanas un veterināro izdevumu kompensēšanu; sportistu starta formu un specifiskā sacensību inventāra iegādi saistīto izdevumu kompensēšanu; (3) Valsts sporta medicīnas centram, lai segtu izdevumus, kas saistīti ar dopinga kontroļu pārbaudēm visiem 2016.gada Vasaras Olimpisko un Paralimpisko spēļu kandidātiem; (4) biedrībai “Latvijas Handbola federācija” (turpmāk – LHF), lai segtu izdevumus, kas saistīti ar Latvijas vīriešu handbola izlases sagatavošanos un dalību 2017.gada pasaules čempionāta handbolā vīriešiem kvalifikācijas sacensību izslēgšanas kārtā; (5) biedrībai “Latvijas Šaha federācija” (turpmāk – LŠF), lai segtu izdevumus, kas saistīti ar Latvijas vīriešu un sieviešu izlases sagatavošanos un dalību 2016.gada Pasaules šaha olimpiādē.2. Latvijas Nacionālās sporta padomes (turpmāk – LNSP) 2016.gada 20.aprīļa sēdē nolemtais (prot. Nr.2 5.§, 6.§, un 7.§).3. Likuma “Par valsts budžetu 2016.gadam” 31.panta 1. un 10.punkts un 32.panta 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrija (turpmāk – IZM), kura saskaņā ar Sporta likuma 5.panta pirmo daļu pilda valsts pārvaldes funkcijas sporta nozarē, saskaņā ar Ministru kabineta 2003.gada 16.septembra noteikumu Nr.528 “Izglītības un zinātnes ministrijas nolikums” 5.21.5apakšpunktu atbilstoši likumā par valsts budžetu kārtējam gadam piešķirtajai apropriācijai administrē sportam piešķirtos valsts budžeta līdzekļus, kā arī saskaņā ar Ministru kabineta 2003.gada 9.jūlija noteikumu Nr.422 “Latvijas Nacionālās sporta padomes nolikums” 15.punktu nodrošina LNSP sekretariāta pienākumu izpildi, ir saņēmusi:(1) LOK finanšu pieprasījumu (2016.gada 1.aprīļa vēstule Nr.67, adresēta LNSP), kurā tiek lūgts finansiāls atbalsts 257`690 *euro* apmērā, lai segtu izdevumus, kas saistīti ar Latvijas sportistu gatavošanos 2016.gada Vasaras Olimpiskajām spēlēm; (2) LPK finanšu pieprasījumu (2016.gada 14.aprīļa vēstule Nr.22/2016, adresēta LNSP), kurā tiek lūgts finansiāls atbalsts 32`070 *euro* apmērā, lai segtu izdevumus, kas saistīti ar Latvijas paralimpisko sportistu gatavošanos 2016.gada Vasaras Paralimpiskajām spēlēm;(3) biedrības “Latvijas Handbola federācija” (turpmāk – LHF) finanšu pieprasījumu (2016.gada 24.marta vēstule Nr.16/24), kurā IZM tiek lūgts finansiāls atbalsts 25`000 *euro* apmērā, lai segtu izdevumus, kas saistīti saistīti ar Latvijas vīriešu handbola izlases sagatavošanos un dalību 2017.gada pasaules čempionāta handbolā vīriešiem kvalifikācijas sacensību izslēgšanas kārtā; (4) biedrības “Latvijas Šaha federācija” (turpmāk – LŠF) finanšu pieprasījumu (2016.gada 11.februāra vēstule Nr.117/16), kurā IZM tiek lūgts finansiāls atbalsts 20`000 *euro* apmērā, lai segtu izdevumus, kas saistīti saistīti ar Latvijas vīriešu un sieviešu izlases sagatavošanos un dalību 2016.gada Pasaules šaha olimpiādē.LOK norāda, ka, plānojot 2016.gada budžeta izdevumus, nebija zināms, ka Latvijas vīriešu basketbola izlase iegūs tiesības piedalīties 2016.gada Vasaras Olimpisko spēļu kvalifikācijas turnīrā (Belgrada, Serbija, 2016.gada jūlijs). Lēmumu par kvalifikācijas turnīra rīkotājiem un dalībniecēm FIBA (*Fédération Internationale de Basketball*) Eiropas nodaļa paziņoja tikai 2016.gada janvārī. Tāpat nebija plānoti izdevumi, kas saistīti ar Latvijas Olimpiskās delegācijas vakcinēšanos pret A un B hepatīta vīrusu (Latvijas Infektoloģijas centra ieteikums saistībā ar bīstama vīrusa izplatību Dienvidamerikā), izdevumi, kas saistīti ar visu Latvijas Olimpiskās komandas sportistu (kanditātu) dopinga pārbaudēm (Valsts sporta medicīnas centra papildus finanšu pieprasījums, 2016.gada 1.aprīļa vēstule Nr.4-1/2016-21), kā arī papildus izdevumi, kas saistīti ar tiem Latvijas izlases sportistiem, kuriem turpinās kvalifikācija 2016.gada Vasaras Olimpiskajām spēlēm (līdz pat 2016.gada jūlijam).LPK norāda, ka papildus finansējums nepieciešams, lai segtu izdevumus, kas saistīti ar delegācijas vakcinēšanos pret A un B hepatīta vīrusu, paralimpiskās iejādes sacensību zirga transportēšanas un veterināro izdevumu daļējai kompensēšanai un ar sportistu starta formu un specifiskā sacensību inventāra iegādi saistīto izdevumu daļējai kompensēšanai. Papildus minētam Valsts sporta medicīnas centrs iesniedzis aprēķinus, lai nodrošinātu ne tikai Latvijas Olimpiskās komandas, bet arī Latvijas Paralimpiskās komandas sportistu (kandidātu) dopinga pārbaudēm. LHF norāda, ka, plānojot 2016.gada budžeta izdevumus, nebija zināms, ka Latvijas vīriešu handbola izlase iegūs tiesības piedalīties 2017.gada pasaules čempionāta handbolā vīriešiem kvalifikācijas sacensību izslēgšanas pēdējā kārtā. Tiesības Latvijas vīriešu handbola izlase ieguva pēc sekmīga starta pasaules čempionāta kvalifikācijas apakšgrupas turnīra noslēguma 2016.gada janvārī.LŠF norāda, ka papildus finansējums nepieciešams, lai segtu izdevumus, kas saistīti ar Latvijas vīriešu un sieviešu izlases sagatavošanos un dalību 2016.gada Pasaules šaha olimpiādē, kas ir nozīmīgakās šaha sacensības pasaulē.Ar IZM 2015.gada 23.decembra rīkojumu Nr.593 “Par Izglītības un zinātnes ministrijas 2016.gada valsts budžeta programmas 09.00.00 “Sports” apakšprogrammas 09.21.00 “Augstas klases sasniegumu sports” līdzekļu sadalījumu” LOK tika piešķirts valsts budžeta finansējums 1`825`340`162 *euro* apmērā Sporta likuma 11.panta otrajā daļā noteikto programmu īstenošanai, t.sk. sporta veidu attīstības programmai – 791`770 *euro*, programmas valsts labāko sportistu dalībai Olimpiskajās spēlēs, jaunatnes olimpiādēs un citās starptautiskajās un reģionālajās kompleksajās sacensībās īstenošanai – 686`220 *euro* un sportistu atbalsta programmas “TOP50” projekta īstenošanai – 220`000 *euro*. Papildus ir norādāms, ka no dotācijas 18`000 *euro* tiek novirzīti Latvijas Olimpiskās akadēmijas darbības nodrošināšanai un 12`000 *euro* Latvijas Olimpiešu kluba darbības nodrošināšanai. Bez tam, ievērojot Sporta likumā paredzēto speciālo sporta organizāciju kometenci (tām deleģētos uzdevumus), valsts atbalsts saskaņā ar noteiktiem kritērijiem un kārtību olimpiešu sagatvošanai dalībai Olimpiskajās spēlēs tiek sniegts arī ar SIA “Latvijas Olimpiskā vienība” un nodibinājuma “Latvijas Olimpiešu sociālais fonds” starpniecību. Tāpat atbalsts tiek sniegts, valsts kapitālsabiedrībai – AS “Latvijas valsts meži” ziedojumu sadales ietvaros atbalstot LOK programas.Ar IZM 2016.gada 8.februāra lēmumu Nr. 01-09.4/9 “Par finanšu līdzekļu piešķiršanu” biedrībai “Latvijas Basketbola savienība” (turpmāk – LBS) no IZM 2016.gada valsts budžeta programmas 09.00.00 “Sports” apakšprogrammas 09.17.00 “Dotācija komandu sporta spēļu izlašu nodrošināšanai” tika piešķirti valsts budžeta līdzekļi 365`876 *euro* apmērā izlašu darbības nodrošināšanai, t.sk. 84`517 *euro* Latvijas vīriešu basketbola izlases dalībai 2016.gada Vasaras Olimpisko spēļu kvalifikācijas turnīrā. Valsts budžeta finansējumu 38`522 *euro* apmērā LBS 2016.gadā ir saņēmusi no biedrības “Latvijas Sporta federāciju padome” (turpmāk – LSFP) (valsts budžeta programmas 09.00.00 “Sports” apakšprogramma 09.09.00 “Sporta federācijas un sporta pasākumi”). Netiešu valsts budžeta finansējumu 162`202 *euro* apmērā LBS 2016.gadā ir saņēmusi no biedrības “Latvijas Komandu sporta spēļu asociācija” (valsts kapitālsabiedrību (AS “Latvijas valsts meži”) ziedojumu sadales ietvaros). Šos līdzekļus nevar uzskatīt par mērķfinansējumu, jo tie ir paredzēti visu basketbola izlašu darbības nodrošināšanai (kopā 8 izlases) un federācijas darbības nodrošināšanai. Saskaņā ar IZM un LPK 2016.gada 25.janvārī noslēgto Sadarbības līgumu Nr.01-25/60 LPK no IZM 2016.gada valsts budžeta programmas 09.00.00 “Sports” apakšprogrammas 09.25.00 “Dotācija biedrībai “Latvijas Paralimpiskā komiteja” pielāgotā sporta attīstībai” tika piešķirti valsts budžeta līdzekļi 365`000 *euro* apmērā pielāgotā sporta attīstībai. Papildus ir norādāms, ka šie līdzekļi ir paredzēti sadalei 17 LPK sadarbības organizācijām un Sporta likumā noteiktā kārtībā pielāgotā sportā atzītajām sporta federācijām – biedrībai “Latvijas Nedzirdīgo sporta federācija” un biedrībai “Latvijas Speciālā Olimpiāde”. Netieša valsts budžeta dotācija 132`000 *euro* apmērā LPK tika piešķirta no valsts kapitālsabiedrību (AS “Latvijas valsts meži”) ziedojumu sadales 2015.gadam, kur ziedojumu mērķis bija Paralimpiešu, Latvijas Paralimpiskās komitejas Vienības sportistu, kā arī paralimpisko sporta veidu sporta spēļu komandu sagatavošanai un dalībai starptautiskajās sporta sacensībās 2016.gadā (t.sk. Vasaras Paraolimpiskajās spēlēs Riodeženeiro (Brazīlija)), kā arī Latvijas Nedzirdīgo sporta federācijas un Latvijas Speciālās olimpiādes programmām un pasākumiem.Ar IZM 2015.gada 23.decembra rīkojumu Nr.590 “Par Izglītības un zinātnes ministrijas 2016.gada valsts budžeta programmas 09.00.00 “Sports” apakšprogrammas 09.09.00 “Sporta federācijas un sporta pasākumi” līdzekļu sadalījumu” LSFP tika piešķirti valsts budžeta līdzekļi 10`000 *euro* apmērā, lai segtu izdevumus, kas saistīti ar dopinga kontrolēm Latvijas izlases sportistiem. Uzdevuma īstenošana notiek sadarbībā ar Valsts sporta medicīnas centru. Papildus ir norādāms, ka valsts budžeta līdzekļu (10`000 *euro*) sadale dopingu kontroļu veikšanai ik gadu notiek saskaņā ar Antidopinga komitejas lēmumiem un var tikt novirzīti gan olimpisko, gan neolimpisko sporta veidu sportistu pārbaudēm. Lai nodrošinātu dopinga kontroļu pārbaudes visiem 2016.gada Vasaras Olimpisko un Paralimpisko spēļu kandidātiem, Valsts sporta medicīnas centram ir nepieciešami papildus valsts budžeti līdzekļi.Ar IZM 2016.gada 8.februāra lēmumu 01-09.4/11 “Par finanšu līdzekļu piešķiršanu” LHF no IZM 2016.gada valsts budžeta programmas 09.00.00 “Sports” apakšprogrammas 09.17.00 “Dotācija komandu sporta spēļu izlašu nodrošināšanai” tika piešķirti valsts budžeta līdzekļi 109`054 *euro* apmērā handbola izlašu darbības nodrošināšanai, t.sk. 10`805 *euro* Latvijas vīriešu handbola izlases dalībai 2017.gada pasaules čempionāta handbolā vīriešiem kvalifikācijas sacensību izslēgšanas pēdējā kārtā (Minskā (Baltkrievija) 12.jūnijā un Valmierā 15.jūnijā). Valsts budžeta finansējumu 10`839 *euro* apmērā LHF 2016.gadā ir saņēmusi no LSFP (valsts budžeta programmas 09.00.00 “Sports” apakšprogramma 09.09.00 “Sporta federācijas un sporta pasākumi”). Netiešu valsts budžeta finansējumu 47`736 *euro* apmērā LHF 2016.gadā ir saņēmusi no biedrības “Latvijas Komandu sporta spēļu asociācija” (valsts kapitālsabiedrību (AS “Latvijas valsts meži”) ziedojumu sadales ietvaros), 8`000 *euro*  Latvijas vīriešu handbola izlases sagatavošanai un dalībai 2017.gada pasaules čempionāta handbolā vīriešiem kvalifikācijas sacensību izslēgšanas kārtā. Šos līdzekļus (izņemot 8`000 *euro*) nevar uzskatīt par mērķfinansējumu, jo ir paredzēti visu handbola izlašu darbības nodrošināšanai (kopā 5 izlases) un federācijas darbības nodrošināšanai.Saskaņā ar LSFP 2016.gada 8.februāra valdes sēdē nolemto par valsts budžeta līdzekļu (valsts budžeta programmas 09.00.00 “Sports” apakšprogramma 09.09.00 “Sporta federācijas un sporta pasākumi” atzītajām sporta federācijām 2016.gadā LŠF tika piešķirti 11`383 *euro* federācijas darbības nodrošināšanai. Minētos līdzekļus nevar uzskatīt par mērķfinansējumu Latvijas vīriešu un sieviešu izlases sagatavošanās un dalībai 2016.gada Pasaules šaha olimpiādē. Jautājums par 2016.gadā sporta nozarei papildus nepieciešamo finansējumu tika izskatīts LNSP 2016.gada 20.aprīļa (prot. Nr.2 5.§, 6.§, 7.§) sēdē, uzklausot arī LOK (tā ietvaros arī biedrības “Latvijas Basketbola Savienība”) LPK, LHF un LŠF viedokli, kā rezultātā tika nolemts (prot. Nr. 2 5.2., 6.2. un 7.2. apakšpunkts) konceptuāli atbalstīt papildus finansējuma piešķiršanu šādā apmērā:1. LOK 231`423 *euro*, t.sk. Latvijas vīriešu basketbola izlases sagatavošanai un dalībai 2016.gada Olimpisko spēļu kvalifikācijas turnīrā – 111`483 *euro*; Latvijas delegācijas dalībai 2016.gada Vasaras Olimpiskajās spēlēs dalībnieku vakcinācijai pret A un B hepatītu – 9`940 *euro*; Sporta likumā noteiktā kārtībā atzīto individuālo olimpisko sporta veidu sporta federāciju (22) izdevumu daļējai kompensēšanai saistībā ar sportistu dalību 2016.gada Vasaras Olimpisko spēļu kvalifikācijas sacensībās – 110`000 *euro*.
2. LPK 18`219 *euro*, t.sk. Latvijas delegācijas dalībai 2016.gada Vasaras Paralimpiskajās spēlēs dalībnieku vakcinācijai pret A un B hepatītu – 4`544 *euro*; Paralimpiskās iejādes sacensību zirga transportēšanas un veterināro izdevumu kompensēšanai – 6`000 *euro*, ar sportistu starta formu un specifiskā sacensību inventāra iegādi saistīto izdevumu daļējai kompensēšanai – 7`675 *euro*.
3. Valsts sporta medicīnas centram 29`954 *euro* dopinga kontroļu pārbaudēm visiem 2016.gada Vasaras Olimpisko un Paralimpisko spēļu kandidātiem.
4. LHF 25`000 *euro* Latvijas vīriešu handbola izlases sagatavošanai un dalībai 2017.gada pasaules čempionāta handbolā vīriešiem kvalifikācijas sacensību izslēgšanas kārtā.
5. LŠF 20`000 *euro* Latvijas vīriešu un sieviešu izlases sagatavošanai un dalībai 2016.gada Pasaules šaha olimpiādē.

Pēc minētās LNSP sēdes IZM saņēma papildus finanšu pieprasījumu no LPK (2016.gada 30.maija vēstule Nr.33), kurā tiek lūgts papildus finansiālais atbalsts paralimpiešu sporta tērpiem 19`404 *euro* apmērā, jo LNSP sēdē sniegtais daļējais atbalsts sportistu starta formu un specifiskā sacensību inventāra iegādei nenodrošina visu nepieciešamo finansējumu sportistu pilnvērtīgai apgādei ar nepieicešamo sporta apģērbu (papildus starta formām nepieciešams arī sporta tērps brīvam laikam, apbalvošanas ceremonijām u.tml.). Izvērtējot minēto papildus finanšu pieprasījumu kopsakarā ar LNSP sēdē jau atbalstīto finanšu pieprasījumu, kā arī, ņemot vērā nepieciešamību nodrošināt Latviju pārstāvošo paralimpiešu (paralimpisko sportistu), treneru, asistentu, sporta medicīnas ārstes un citu sportistus apkalpojošo personu (fizioterapeites un zirgkopes) vienotu ģērbšanās stilu (dizainu) 2016.gada Paralimpskajās spēlēs (kas ir uzskatāmas par paralimpiskā sporta četrgades nozīmīgākajām sacensībām), IZM atbalsta papildus finanšu līdzekļu piešķiršanu (papildus LNSP sēdē atbastītam finanšu apmēram).IZM rīcībā nav nepieciešamie līdzekļi (340`000 *euro*), jo visi finanšu līdzekļi 2016.gadam valsts budžeta programmā 09.00.00 “Sports”, t.sk. apakšprogrammā 09.09.00 “Sporta federācijas un sporta pasākumi”, apakšprogrammā 09.17.00 “Dotācija komandu sporta spēļu izlašu nodrošināšanai”, apakšprogrammā 09.21.00 “Augstas klases sasniegumu sports” un apakšprogrammā 09.25.00 “Dotācija biedrībai “Latvijas Paralimpiskā komiteja” pielāgotā sporta attīstībai”, no kurām varētu piešķirt līdzekļus sporta organizāciju un iestādes vajadzībām, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – IZM – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām (līgums paredz IZM tiesības samazināt līguma summu tikai tad, ja tiek izdarīti grozījumi likumā “Par valsts budžetu 2016.gadam”, vai sporta federācijas (organizācijas) neievēro pielīgtās saistības). LNSP 2016.gada 20.aprīļa sēdē, diskutējot par iespējamo finanšu avotu iepriekšminēto vajadzību segšanai, IZM un Finanšu ministrijai tika uzots līdz jautājuma izskatīšanai Ministru kabineta sēdē vienoties par finanšu avotu. Šajā laika periodā (pēc minētās LNSP sēdes) IZM pārstāvji ir vairākkārt tikušies ar Finanšu ministrijas pārstāvjiem, lai meklētu iespējamos risinājumus, kā rezultātā ir panākta vienošanās, ka nepieciešamais finansējums tiks pārdalīts no citām IZM pamatbudžeta apakšprogrammām, kurās ir konstatējams līdzekļu ietaupījums. Veicot visu IZM budžeta apakšprogrammu analīzi (gada sākumā attiecīgajās apakšprgorammās plānoto izlietojumu pa mēnešiem salīdzinot ar faktisko līdzekļu izlietojumu līdz 2016.gada 31.maijam, kā arī prognozējot attiecīgajā apakšprogrammā paredzēto mērķu sasniegšanai nepieciešamo līdzekļu apmēru līdz 2016.gada 31.decembrim), konstatēts, ka iepriekšminētajām sporta nozares vajadzībām līdzekļus 340`000 *euro* apmērā ir iespējams pārdalīt no divām IZM budžeta apakšprogrammām – 01.08.00 “Vispārējās izglītības atbalsta pasākumi” 232 796 *euro* apmērā un apakšprogrammā 02.01.00 “Profesionālās izglītības programmu īstenošana” 111 204 *euro* apmērā neatliekamajam pasākumam “Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā minēto pasākumu nodrošināšanai” (aptiprināts ar Ministru kabineta 2015.gada 2.decembra rīkojumu Nr.759 “Rīcības plāns personu, kurām nepieciešama starptautiskā aizsardzība, pārvietošanai un uzņemšanai Latvijā”) piešķirtā finansējuma. Līdzekļu ekonomija šajās divās bužeta apakšprogrammās saistīta ar faktu, ka 2016.gada pirmajos piecos mēnešos Latvijā ieradušies mazāk patvēruma meklētāju (personu, kurām nepieciešama starptautiskā aizsardzība) nekā iepriekš plānots, turklāt personām, kuras Latvijā ir ieradušās, nav bijusi nepieciešamība izmantot iepriekšminētajā rīcības plānā paredzētos ar izglītību saistītos pakalpojumus, kā rezultātā 2016.gada pirmajos piecos mēnešos paredzētais finansējums nav ticis izmantots (nav pat uzsākta šo līdzekļu apguve). Ņemot vērā faktu, ka minētajās apakšprogrammās kopā šim mērķim paredzēti 596`315 *euro*), apzinoties, ka faktiska šo līdzeķlu izmantošanas uzsākšana ir saistīta ar mācību gadu (kurš atsāksies 2016.gada 1.septembrī), nav konstatējams risks, ka, veicot minēto līdzekļu 340`000 *euro* apmērā pārdali, varētu tikt apdraudēta minētajās apakšprgorammās plānoto pamatfunkciju īstenošana (t.sk. ar izglītības ieguvi saistīto pakalpojumu sniegšana patvēruma meklētājiem).Saskaņā ar likuma “Par valsts budžetu 2016.gadam” 32.panta 4.punktu finanšu ministram ir tiesības veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām ministrijai vai citai centrālajai valsts iestādei likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma 31.panta nosacījumus (t.sk. (a) 31.panta 1.punkta nosacījumu par to, ka kopējais pārdales apjoms starp pamatbudžeta programmām (apakšprogrammām) nedrīkst izraisīt katras atsevišķās programmas (apakšprogrammas) palielinājumu, kas būtu lielāks par 5 procentiem no programmai (apakšprogrammai) apstiprinātās gada apropriācijas apjoma; (b) 10.punkta nosacījumu, ka nav pieļaujama apropriācijas pārdale citiem mērķiem no jaunajām politikas iniciatīvām 2014.–2016.gadam, 2015.–2017.gadam piešķirtā finansējuma un neatliekamajiem pasākumiem 2016.–2018.gadam piešķirtā finansējuma). Minētā norma arī nosaka, ka šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu dienu laikā no attiecīgās informācijas saņemšanas nav iebildusi pret apropriācijas pārdali. Ievērojot minēto, IZM ir izstrādājusi Ministru kabineta rīkojuma projektu “Par apropriācijas pārdali” (turpmāk – Rīkojuma projekts), kurš paredz atbalstīt apropriācijas pārdali no IZM 2016.gada budžeta apakšprogrammā 01.08.00 “Vispārējās izglītības atbalsta pasākumi” 232`796 *euro* apmērā un apakšprogrammā 02.01.00 “Profesionālās izglītības programmu īstenošana” 111`204 *euro* apmērā neatliekamajam pasākumam “Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā minēto pasākumu nodrošināšanai” piešķirtā finansējuma uz IZM budžeta apakšprogrammu 09.09.00 “Sporta federācijas un pasākumi” 74`954 *euro* apmērā, 09.21.00 “Augstas klases sasniegumu sports” 231`423 *euro* apmērā un apakšprogramu 09.25.00 “Dotācija biedrībai “Latvijas Paralimpiskā komiteja” pielāgotā sporta attīstībai” – 37`623 *euro* apmērā. Vienlaikus Rīkojuma projekts paredz uzdevumu IZM nodrošināt budžeta apakšprogrammās 01.08.00 “Vispārējās izglītības atbalsta pasākumi” un 02.01.00 “Profesionālās izglītības programmu īstenošana” plānoto pamatfunkciju īstenošanu valsts budžeta līdzekļu ietvaros, neveidojot maksājumu parādus. |
| 3. | Projekta izstrādē iesaistītās institūcijas | Rīkojuma projektu izstrādāja IZM, Rīkojuma izstrādes procesā notikusās konsultācijas ar Finanšu minstriju un Valsts sporta medicīnas centru, kā arī iesaistītajām sporta organizācijām (LOK, LPK, LHF, LŠF un LBS). Ņemot vērā minētās konsultācijas, kā arī faktu, ka jautājums izskatīts LNSP 2016.gada 20.aprīļa sēdē, papildus pasākumi sabiedrības iesaistei nebija nepieciešami. |
| 4. | Cita informācija | Rīkojuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Rīkojuma projekts attiecas uz budžeta un finanšu politiku. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | **Turpmākie trīs gadi (euro)** |
| **2017.g.** | **2018.g.** | **2019.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (2016) gadu** | **izmaiņas, salīdzinot ar kārtējo (2016) gadu** | **izmaiņas, salīdzinot ar kārtējo (2016) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | X | 0 | 0 | 0 | 0 |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā to, ka jautājums ir saistīts ar līdzekļu iekšējo pārdali IZM budžeta ietvaros, iekšējās pārdales rezultātā IZM 2016.gada izdevumi nemainās.Izdevumi IZM 2016.gada budžeta apakšprogrammā 01.08.00 “Vispārējās izglītības atbalsta pasākumi” samazināsies par 232`796 euro un izdevumi apakšprogrammā 02.01.00 “Profesionālās izglītības programmu īstenošana” samazināsies par 111`204 *euro* (kopā izdevumi samazināsies par 340`000 *euro*), savukārt proporcionāli palielināsies izdevumi IZM 2016.gada budžeta apakšprogrammā 09.09.00 “Sporta federācijas un pasākumi” (par 74`954 *euro*), apakšprogrammā 09.21.00 “Augstas klases sasniegumu sports” (par 231`423 *euro*) un apakšprogramā 09.25.00 “Dotācija biedrībai “Latvijas Paralimpiskā komiteja” pielāgotā sporta attīstībai” (par 37 623 *euro*) (kopā izdevumi palielināsies par 340`000 *euro*). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Informāciju par apropriācijas izmaiņām likuma par valsts budžetu attiecīgajam gadam pielikumā “Valsts pamatbudžeta ieņēmumu un izdevumu atšifrējums pa programmām un apakšprogrammām” (veidlapa APRO) IZM iesniegs Finanšu ministrijā pēc Rīkojuma projekta pieņemšanas Ministru kabinetā. Savukārt, lai pēc apropriācijas pārdales veikšanas nodrošinātu Valsts sporta medicīnas centram paredzēto līdzekļu 29 954 *euro* apmērā piešķiršanu, pēc Rīkojuma projekta pieņemšanas IZM iesniegs Finanšu ministrijā ar Veselības ministriju saskaņotu transferta pārdales pieprasījumu (21.veidlapa) no IZM budžeta apakšprogrammas 09.09.00 “Sporta federācijas un pasākumi” uz Veselības ministrijas budžeta apakšprogrammu 39.02.00 “Sporta medicīnas nodrošināšana”. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministrs K.Šadurskis

Vizē:

Valsts sekretāre L.Lejiņa

01.06.2016 14:52

3029

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv